CELEX: 32010D0480
Language: et
Date: 2010-09-03 00:00:00
Title: 2010/480/ÜVJP: Poliitika- ja julgeolekukomitee otsus EUMM Georgia/1/2010, 3. september 2010 , millega pikendatakse Gruusias läbiviidava Euroopa Liidu järelevalvemissiooni (EUMM Georgia) juhi volitusi

4.9.2010   
            
            
               ET
            
            
               Euroopa Liidu Teataja
            
            
               L 234/16
            
         POLIITIKA- JA JULGEOLEKUKOMITEE OTSUS EUMM Georgia/1/2010,
   3. september 2010,
   millega pikendatakse Gruusias läbiviidava Euroopa Liidu järelevalvemissiooni (EUMM Georgia) juhi volitusi
   (2010/480/ÜVJP)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 15. septembri 2008. aasta ühismeedet 2008/736/ÜVJP Euroopa Liidu järelevalvemissiooni kohta Gruusias (EUMM Georgia), (1) eriti selle artikli 10 lõiget 1,
   ning arvestades järgmist:
   
               (1)
            
            
               Ühismeetme 2008/736/ÜVJP artikli 10 lõike 1 kohaselt andis nõukogu poliitika- ja julgeolekukomiteele kooskõlas asutamislepingu artikliga 38 volitused teha asjakohaseid otsuseid Gruusias läbiviidava Euroopa Liidu järelevalvemissiooni EUMM Georgia (edaspidi „EUMM Georgia”) poliitilise kontrollimise ja strateegilise juhtimise kohta, sh nimetada ametisse missiooni juht.
            
         
               (2)
            
            
               Poliitika- ja julgeolekukomitee nimetas 16. septembril 2008 peasekretäri / kõrge esindaja ettepanekul otsusega EUMM/1/2008 (2) Hansjörg HABERi kuni 15. septembrini 2009 missiooni EUMM Georgia juhiks.
            
         
               (3)
            
            
               Poliitika- ja julgeolekukomitee võttis 31. juulil 2009 peasekretäri / kõrge esindaja ettepanekul vastu otsuse EUMM Georgia/1/2009 (3), millega pikendati Hansjörg HABERi volitusi missiooni EUMM Georgia juhina kuni 15. septembrini 2010.
            
         
               (4)
            
            
               Liidu välisasjade ja julgeolekupoliitika kõrge esindaja tegi 30. juunil 2010 poliitika- ja julgeolekukomiteele ettepaneku pikendada Hansjörg HABERi volitusi missiooni EUMM Georgia juhina ühe aasta võrra, kuni 15. septembrini 2011,
            
         ON VASTU VÕTNUD KÄESOLEVA OTSUSE:
   Artikkel 1
   Hansjörg HABERi volitusi Gruusias läbiviidava Euroopa Liidu järelevalvemissiooni EUMM Georgia juhina pikendatakse kuni 15. septembrini 2011.
   Artikkel 2
   Käesolev otsus jõustub selle vastuvõtmise päeval.
   
      Brüssel, 3. september 2010
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 248, 17.9.2008, lk 26.
   
      (2)  ELT L 319, 29.11.2008, lk 79.
   
      (3)  ELT L 214, 19.8.2009, lk 40.